armvectores/hy_wikipedia_2023 huggingface dataset:
Թերի Գար

Թերրի Անն «Թերի» Գար
(անգլ.՝ Terry Ann «Teri» Garr, դեկտեմբերի 11, 1947(1947-12-11) կամ 1952, Լեյքվուդ, Cuyahoga County, Օհայո, ԱՄՆ), ամերիկացի դերասանուհի և երգչուհի։ Առաջադրվել է «Օսկար» և «BAFTA» մրցանակների «երկրորդ պլանի լավագույն դերասանուհի» կատեգորիայում «Տուտսի» կատակերգությունու, որի գլխավոր դերում խաղացել է Դասթին Հոֆմանը։


== Կենսագրություն ==
Թերի Գարը ծնվել է 1944 թվականի Օհայո նահանգում՝ վոդևիլի արտիստ Էդի Գարի և պարուհի Ֆիլիս Լինդի ընտանիքում։   1962 թվականին Հյուսիսային Հոլիվուդում ավագ դպրոցն ավարտելուց հետո նա որոշ ժամանակ սովորել է Հորթրիջում գտնվող Կալիֆոռնիայի համալսարանում։ Մեկ տարի անց կայացել է նրա կինոառաջնաելույթը, և շուտով նա հանդիպել է խորեոգրաֆ և պրոդյուսեր Դևիդ Ուինթերսի հետ, որը մեծ դեր է խաղացել նրա կարիերայի ձևավորման գործում։ Ուինտերսը Գարիի համար դարձել է ընկեր, ուսուցիչ և դաստիարակ՝ հրավիրելով նրան իր մի շարք վաղ ֆիլմերում և բեմադրություններում խաղալու, որոնց թվում են «Երեկույթ մեծահասակների համար» և «Ողջույն Լաս Վեգասը» (երկուսն էլ՝ 1964)։
Տասնամյակի հաջորդ տարիներին դերասանուհին էպիզոդիկ դերերով հայտնվել է մի շարք հեռուստասերիալներում և ֆիլմերում, օրինակ՝ 1968 թվականին «Աստղային ուղի։ Օրիգինալ սերիալ»-ում «Նպատակը՝ Երկիր» սերիալում (2-րդ եթերաշրջան, 26-րդ սերիա)։ Իսկ իր առաջին նշանավոր դերը խաղացել է 1974 թվականին Ֆրենսիս Ֆորդ Կոպպոլաի «Զրույց» դրամայում։ Ապա հաջորդել են նոր դերերը «Երիտասարդ Ֆրանկենշտեյն», «Վոն տոն տոն՝ շուն, որը փրկեց Հոլիվուդը» (1976 թվական), «Երրորդ աստիճանի սերտ կապեր» (1977 թվական), «Ողջ սրտով» (1982 թվական), «Պարոն մայր» (1983 թվական), «Աշխատանքից հետո» (1986 թվական), «Բարձր նորաձևություն» (1994 թվական) և «Հիմարը և ավելի հիմարը» (1994 թվական) ֆիլմերում։
1982 թվականին Թերի Գարը «Օսկար» մրցանակի հավակնորդ է դարձել «Տուտսի» կատակերգությունում երկրորդ պլանի դերի համար (Դասթին Հոֆմանը գլխավոր դերում)։ Դերասանուհին հեռուստատեսային տարբեր նախագծերի հաճախակի հյուր էր, ներառյալ «Կատակերգության ժամը Սոնիի և Շերի հետ» շոուն, «Շաբաթ երեկոյան ուղիղ եթերում» և «Բոբ Նյուհարթի շոուն», ինչպես նաև «ՄԵՇ», «Մաքքլաուդ», «Շտապ օգնություն» և «Ընկերներ» հեռուստասերիալները, որտեղ դերասանուհին խաղացել է Ֆիբի Բուֆեյի մոր դերը։
1993-1996 թվականներին Թերի Գարն ամուսնացել է դերասան Ջոն Օ'Նիլի հետ, որից ծնվել է դուստրը՝ Մոլլին, որը, ինչպես ծնողները, դարձել է դերասանուհի։
2002 թվականին Թերի Գարը հրապարակավ հաստատել է, որ երկար տարիներ պայքարում է ցրված սկլերոզի դեմ։ 2006 թվականի դեկտեմբերին դերասանուհու մոտ գլխուղեղի անոթների անևրիզմի նոպա է եղել։ Թերապիայի կուրսից հետո Գարիին հաջողվել է վերականգնել լեզվական կարողությունը և շարժողական հմտությունները։


== Ծանոթագրություններ ==
Եռակի ֆորսաժ։ Տոկիոյի դրիֆթ

«Եռակի ֆորսաժ։ Տոկիոյի դրիֆթ» (անգլ.՝ The Fast and the Furious: Tokyo Drift), ռեժիսոր Ջասթին Լինի ֆիլմերից, որի գլխավոր դերերը մարմնավորում են Լուկաս Բլեկը, Բաու Վաուն, Սանգ Քենգը, Բրայան Տին, Նատալի Կելին, Բրայան Գուդմանը, Ջեյսոն Ջ. Տոբինը, Կեյկո Կիտագավան, Զակարի Տի Բրայանը, Նիքի Գրիֆինը։ Վին Դիզելն այս ֆիլմում հանդես է գալիս միայն մի փոքրիկ էպիզոդում։


== Սյուժե ==
Ֆիլմի դեպքերը տեղի են ունենում Ֆորսաժ 6 ֆիլմից հետո, ընդ որում՝ տեսարաններից մեկը տեղի է ունենում Ֆորսաժ 7-ի դեպքերին զուգահեռ:
Շոբ Բոսուելը միայնակ տղա է, որն ուզում է պրոֆեսիոնալ լինել փողոցային ավտոմրցարշավներում։ Նա անդադար սուրում է քաղաքի փողոցներով՝ փորձելով փախչել կյանքի ձախորդություններից և, ի դեմս կառավարական օրգանների, ավելացնում է իր թշնամիների քանակը։ Երբ Շոնին սպառնում էր բանտը, նրան ուղարկում են հոր մոտ, որը պրոֆեսիոնալ ռազմիկ է և ծառայում է Ճակոնիայի ռազմական բազայում։ Բայց շուտով նրա ամերիկյան ընկերը՝ Տվինկին, Շոնին ծանոթացնում է աշխարհից թաքնված դրայվ-մրցարշավին։ Առաջ Շոնն անիմաստ սուրում էր փողոցներում, իսկ այստեղ նրա դիմաց բացվել է մետաղից և ռետինից կազմված արվեստի մի ամբողջ աշխարհ, իսկ շրջադարձերում ճանապարհներն աներևակայելի կտրուկ են։


== Դերերում ==


== Ծանոթագրություններ ==


== Արտաքին հղումներ ==
Եռակի ֆորսաժ։ Տոկիոյի դրիֆթ(անգլ.) ֆիլմը Internet Movie Database կայքում
«Եռակի ֆորսաժ։ Տոկիոյի դրիֆթ»(ռուս.) ֆիլմը ԿինոՊոիսկ կայքում։
(8963) Կոլլուրիո

(8963) Կոլլուրիո (անգլ.՝ Collurio), աստերոիդ աստերոիդների գոտու արտաքին մասում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,211693 ա. մ., առավելագույնը մոտենում է 2,84 ա. մ. հեռավորության վրա և հեռանում 3,5834 ա. մ.։ Արեգակի շուրջ մեկ ամբողջական պտույտ է կատարում 2102,32 երկրային օրվա ընթացքում, իր ուղեծրով շարժվելով միջինում 0,171239 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,37° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8963) Կոլլուրիո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կաղնի կարմիր

Կաղնի կարմիր (լատ.՝ Guercu rubra), հաճարազգիների ընտանիքի, կաղնի ցեղի բույս։


== Նկարագրություն ==
Տերևաթափ ճյուղատարած հզոր ծառ է՝ 20—25 մ բարձրությամբ։ Սաղարթը նեղ-ձվաձև է կամ լայն-գլանաձև, բութ, կլորավուն գագաթով։ Բնի և բազմամյա ճյուղերի կեղևը հաստ է, գորշավուն, կարմիր երանգով։ Բնի վերին մասում կեղևը հարթ է, մոխրավուն։ Ընձյուղները ծածկված են խիտ, շիկավուն թաղիքանման աղվամազով։ Մեկ տարեկան ընձյուղները մերկ են, մուգ կարմրադարչնագույն։ Բողբոջները երկարավուն-օվալաձև են, սրավուն, 5—8 մմ երկարությամբ, շագանակագույն։ Տերևակոթունների երկարությունը հասնում է 3-5 սմ-ի։ Տերևները նուրբ են, հակառակ-օվալաձև կամ երկարավուն-էլիպսաձև, վերևի կողմից մուգ կանաչ են, փայլուն, մերկ, ներքևի կողմից ավելի գունատ, դեղնականաչավուն, ջղերի երկարությամբ և դրանց ճյուղավորման անկյուններում ծածկված մոխրագույն աղվամազով, 12-22 սմ երկարությամբ եւ 8 -15 սմ լայնությամբ, կլորավուն կամ լայն սեպաձև հիմքով, յուրաքանչյուր կողմից 2-3 երկարավուն, խոր կտրատված ատամնավոր բլթակներով, որոնց ատամիկները ավարտվում են սրածայր ելուստով։ Աշնանը տերևները ստանում են վառ կարմրավուն գունավորում։ Առէջային կատվիկները հասնում են մինչեւ 10-12 սմ երկարության, վարսանդայինները միայնակ են կամ զույգ-զույգ, նստած կարճ պտղակոթունների վրա։ Պտղագավաթը ընդգրկում է կաղինը նրա երկարության 1/3-ի չափով, հաստ է, կաշվեկերպ թեփուկներով, փայլուն, դարչնագույն, օվալաձև, ծածկված նուրբ աղվամազով։ Կաղինները գրեթե գնդաձև են կամ ձվաձև, 1,8-3 սմ երկարությամբ, փայլուն, դարչնագույն, աղվամազապատ։


== Էկոլոգիա ==
Աչքի է ընկնում արտակարգ ցրտադիմացկունությամբ։ Խոնավասեր է, սակայն լավ է տանում նաև ժամանակավոր երաշտը։ Լուսասեր է, պահանջկոտ է հողի նկատմամբ։ Բավականին չորադիմացկուն է։ Էկոլոգիական խումբը՝ XIIբ; Մշակույան հավանական շրջանները՝ 1-32


== Տարածվածություն ==
Բնական պայմաններում տարածված է Հյուսիսային Ամերիկայում, Նոր Շոտլանդիա նահանգից դեպի հարավ, մինչև Թեննեսի և Վիրջինիա նահանգները և Ապպալաչյան լեռների երկարությամբ մինչև հյուսիսային Ջորջիա, կենտրոնական Կանզաս։ Համեմատաբար լայնորեն է տարածված Նոր Շոտլանդիայի, հարավային Քվեբեկի և Օնտարիոյի անտառներում։


=== Տարածվածությունը Հայաստանում ===
Հայաստանում սահմանափակ քանակությամբ է հանդիպում։ Բուսաբանական այգու և նրա լեռնային բաժանմունքներից բացի աճում է Իջևանի դենդրարիում, ինչպես նաև Երևանի, Գյումրիի, Աբովյանի ու Նոր Հաճնի դեկորատիվ տնկարկներում։ Երևանի Հաղթանակի զբոսայգում կան 40 տարեկան խոշոր ծառեր։ Վերջին տարիներին ներդրվել է նաև փողոցների տնկարկներում։
Երևանում հանդիպում է Մարշալ Բաղրամյանի պողոտայի վերին հատվածում։


== Կիրառություն ==
Արժեքավոր է որպես արտակարգ գեղեցիկ, դեկորատիվ ծառատեսակ։ Պիտանի է մասսիվներում, խմբերում, ծառուղիներում տնկելու և որպես սոլիտեր օգտագործելու նպատակով։


== Ծանոթագրություններ ==
Տոգուլ (գետ)

Անվան այլ կիրառումների համար տե՛ս՝ Տոգուլ (այլ կիրառումներ)Տոգուլ (ռուս.՝ Тогул), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Ուկսունայ գետի վրա։ Գետի երկարությունը 110 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - '
Հիդրոլոգիական ուսումնասիրությունների կոդը - '
Ավազանի կոդը - '
Հիդրոլոգիական ուսումնասիրությունների հատորի համարը - '
Թողարկումն ըստ հիդրոլոգիական ուսումնասիրությունների - '


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տուտի (գյուղ, Ռապլա շրջան)

Տուտի (էստ․՝ Tuti), գյուղ Էստոնիայի Ռապլամաա նահանգի Ռապլա շրջանում։
2011 թվականի տվյալներով գյուղում բնակվում էր 62 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Արև Բաղդասարյան

Արև Գրիգորի Բաղդասարյան (ապրիլի 2, 1918(1918-04-02), Շուշի, Ելիզավետպոլի նահանգ - փետրվարի 17, 1994(1994-02-17), Երևան, Հայաստան), հայ պարուհի, երգչուհի, ՀԽՍՀ ժողովրդական արտիստուհի (1961)։


== Կենսագրություն ==
Ծնվել է Շուշիում (Արցախ)։ Ավարտել է Բաքվի տնտեսագիտական ինստիտուտը։ 1936 թ. Դոնի Ռոստովի երգի և պարի օլիմպիադայում գրավել է առաջին տեղը։
1940 թ. ավարտել է Բաքվի պարարվեստի ուսումնարանը և դարձել մենապարուհի։ 1937-1941 թթ. հանդես է եկել Ադրբեջանական ԽՍՀ երգի-պարի անսամբլում։
1938 թ. Մոսկվայում Ավետիք Իսահակյանն Արևին խորհուրդ է տվել տեղափոխվել Հայաստան։ 1941 թ. նա դարձել է Հայաստանի պետական ֆիլհարմոնիայի մենակատար։ Հայրենական մեծ պատերազմի տարիներին հանդես է եկել 89-րդ հայկական Թամանյան դիվիզիայի մարտիկների խրամատներում։
1946 թ.-ից աշխատել է Արտեմի Այվազյանի ղեկավարած ջազ նվագախմբում և ելույթներ ունեցել Խորհրդային Միության բազմաթիվ քաղաքներում և արտերկրում՝ Կանադա, Չինաստան, Վիետնամ, Ինդոնեզիա, Բիրմա (այժմ՝ Մյանմա), Ֆրանսիա, Բելգիա, Լյուքսեմբուրգ, Հնդկաստան, Նեպալ, Պակիստան, Եգիպտոս, Լիբանան (Բեյրութ) և այլուր։

1981 և 1991 թթ. հյուրախաղերով հանդես է եկել Վաշինգտոնում (ԱՄՆ)։
Արտիստուհու հեղինակած ամենասիրված երգերից էր «Նախշուն բաջին»։ 1955-1987 թթ. եղել է «Բարեկամություն» երգի և պարի համույթի գեղարվեստական ղեկավարը։ Բեմական գործունեության 50 տարիների ընթացքում կատարել է աշխարհի մոտ 70 ազգերի տասնյակ երգեր ու պարեր։
1961 թ. արժանացել է ՀԽՍՀ ժողովրդական արտիստի կոչմանը։
Մահացել է Երևանում, 1994 թ. փետրվարի 17-ին։ Թաղվել է «Նախշուն բաջու» տարազով։


== Հիշատակ ==
«Բարեկամություն» երգի և պարի համույթին 1983 թ. շնորհվել է Արև Բաղդասարյանի անունը
Երևանի Աբովյան փողոցի 21-րդ շենքի պատին (այդ շենքում ապրել է երգչուհին) ամրացված է նրա հուշատախտակը
Երևանի Տերյան փողոցի և Սայաթ-Նովայի պողոտայի խաչմերուկում տեղադրված «Ղարաբաղցի կինը» քանդակը (հեղինակ՝ Դավիթ Երևանցի) ստեղծվել է Արև Բաղդասարյանի կերպարով


== Գրականություն ==
Արաքսմանյան Ա., Արև Բաղդասարյան, Երևան, 1973։
Авакян К., Так восходило солнце, Е., 2003.


== Ծանոթագրություններ ==


== Արտաքին հղումներ ==
Հայաստանի Մշակույթի նախարարություն, Արև Բաղդասարյան
ՄեդիաՏեք

ՄեդիաՏեք (MediaTek Inc.) (MTK, TSE), ոչ արտադրական կիսահաղորդչային ընկերություն, զբաղվում է անլար կապի բաղադրիչների մշակմամբ և օպտիկական համակարգերի տվյալների պահպանմամբ` GPS, HDTV, DVD։ Ընկերությունը հիմնադրվել է 1997 թվականի մայիսի 28-ին։ Գլխավոր գրասենյակը գտնվում է Սինչժույում Թայվանի արդյունաբերական և գիտական պարկում․ ստորաբաժանումներ ունի Չինաստանում, Դանիայում, ԱՄԷ-յում, Հնդկաստանում, Հարավային Կորեայում, Սինգապուրում, Մեծ Բրիտանիայում, ԱՄՆ-յում և Շվեդիայում։


== Գործունեությունը ==

ՄեդիաՏեքը համարվում է անլար կապի և մուլտիմեդիա սարքերի համար միկրոէլեկտրոնային չիպերի խոշորագույն նախագծողը Թայվանում։ Մշակում է (Soc) էլեկտրոնային սխեմաներ HDTV կապի և թվային DVD, GPS, Blu-ray հառուստատեսություն համար։
Ի սկզբանե ՄեդիաՏեքը եղել է United Microelectronics Corporation (UMC, Թայվանում միկրոսխեմաներ արտադրողներից մեկը) ընկերության ստորաբաժանում։ 1997 թվականի մայիսի 28 դուրս է եկել UMC կազմից։ Բորսա է դուրս եկել Taiwan Stock Exchange (TSEC) «2454» համարի ներքո 2001 թվականի հուլիսի 23-ին։
MediaTek դարձել է չորրորդը ոչ արտադրական (fabless) ընկերությունների շրջանում (մյուսներն են — Qualcomm, Broadcom, AMD) և երկրորդը՝ բջջային հեռախոսների համար սխեմաներ արտադրող ընկերությունների շրջանում (Քուալքոմից հետո)։
Ըստ IC Insights' McClean Report զեկույցի ՄեդիաՏեքը դարձել է 20 խոշորագույն կիսահաղորդչային ընկերություններից մեկը։
2011 թվականին MediaTek ընկերությունը միացել է Ralink Technology Corporation ընկերությանը։.


== Արտադրանքը ==


=== 32-բիթանոց սխեմաները, նախատեսված սմարթֆոնների համար ===
2013 թվականին MT6592 սխեման դարձել է առաջին 8 միջուկանի բջջային սխեման։ 2015 թվականին ներկայացվել է առաջին 10 միջուկանի MediaTek Helio X20 (MT6797) սխեման։


=== 64-բիթանոց սխեմաները, նախատեսված սմարթֆոնների համար ===


=== Սխեմաներ պլանշետների համար ===


=== Մուլտիմեդիա-պրոցեսորներ ===
MT1389 — MPEG4, DivX3, DivX4, DivX5, Xvid, и DivX Pro


=== GPS-չիպեր ===
MT6620 — Bluetooth, FM
MT6628Q — Wi-Fi (802.11 b/g/n), Bluetooth (3.0+HS и 4.0), GPS/QZSS/SBAS և FM ռադիոRDS
MT6628T — Wi-Fi (802.11 b/g/n), Bluetooth (3.0+HS и 4.0) և FM RDS
MT3339 (2011)
MT3326
MT3337
MT3336
MT3333/MT3332 (2013)
MT3329/MT3339 (2013)
MT3328


== Տես նաև ==
Snapdragon (SoC)
Samsung Exynos
Nvidia Tegra
TI OMAP
Apple Ax
HiSilicon K3
NovaThor (SoC)
Rockchip (SoC)
Adreno (GPU)
PowerVR (GPU)
Mali (GPU)


== Ծանոթագրություններ ==


== Արտաքին հղումներ ==
Каталог всех процессоров и чипов MediaTek
http://www.mediatek.com/ ՄեդիաՏեք. պաշտոնական կայք
datasheet ряда процессоров MT62xx Archived 2014-06-03 at the Wayback Machine.
Сравнительная таблица ARM процессоров (ռուս.) Technodaily.ru
Դոնալդ Սլեյտոն

|}

Դոնալդ Քենթ (Դիկ) Սլեյտոն (անգլ.՝ Donald Kent "Deke" Slayton, մարտի 1, 1924(1924-03-01)[…], Սպարտա, Վիսկոնսին, ԱՄՆ - հունիսի 13, 1993(1993-06-13), Լիգ Սիթի), ամերիկացի տիեզերագնաց-օդաչու, ռազմաօդային ուժերի պաշտոնաթող մայոր։
ԱՄՆ ռազմաօդային ուժերում ծառայության է անցել 1942 թվականին։ Երկրորդ համաշխարհային պատերազմի (1939-1945) ժամանակ կատարել է 56 մարտական թռիչք։ Ավարտել է Մինեսոտայի համալսարանը (1949 թվականին ստացել բնական գիտությունների բակալավրի աստիճան), փորձարկող օդաչուների դպրոցը (1956 թվականին)։ 
ԱՄՆ-ի տիեզերագնացների խմբում ընդգրկվել է 1959 թվականին։ 1975 թվականի հուլիսի 15-25-ին, Թոմաս Ստաֆորդի և Վենս Բրանդի հետ, որպես ամերիկյան անձնակազմի անդամ (կցման խցիկի օդաչու), թռիչք է կատարել «Սոյուզ»-«Ապոլլոն» տիեզերական համակարգով։ 
Տիեզերքում եղել է 217 ժ 28 ր։


== Ծանոթագրություններ ==
Սալոմե Ջաշի

Սալոմե Ջաշի (վրաց.՝ სალომე ჯაში, հունիսի 5, 1981(1981-06-05)), վրացի կինոռեժիսոր։ Վրաստանում ստեղծագործող վավերագրող։


== Կենսագրություն ==
Նախնական կրթությամբ լրագրող լինելով՝ վավերագրական կինոռեժիսուրա է ուսանել Ռոյալ Հոլոուեյում՝ Լոնդոնի համալսարանի հաղորդակցական արվեստների բաժնում։ Նրա ուսանողական աշխատանքներից մեկը ցուցադրվել է Դիմանկարների ազգային ցուցասրահում՝ ինքնապատկերման շուրջ քննարկումների շրջանակներում։ Սալոմե Ջաշիի ֆիլմերը ցուցադրվել են Լայպցիգի վավերագրական և անիմացիոն ֆիլմերի միջազգային կինոփառատոնում (2007), Փարիզի Cinéma du Réel կինոփառատոնում (2007), Պրահայի «Մեկ աշխարհ» մարդու իրավունքների վավերագրական ֆիլմերի փառատոնում (2009)։


== Ֆիլմեր ==
Նրանց ուղղաթիռը (2006)
Մի պարոն նախարար (2008)
Անխոս (2009)
Առաջնորդը միշտ իրավացի է (2010)
Բախմարո (2011, 2012 թվականին ֆիլմը ներկայացվել է «Ոսկե ծիրան» միջազգային կինոփառատոնի «Վավերագրական ֆիլմերի մրցույթ» ծրագրում)


== Ծանոթագրություններ ==


== Արտաքին հղումներ ==
Սալոմե Ջաշիի մասին imdb.com կայքում
სალომე ჯაში(չաշխատող հղում)
სალომე ჯაში - კინოდოკუმენტალისტი
Կեթիկ

Կեթիկ, գավառ Մեծ Հայքի Աղձնիք նահանգի կազմում։


== Աշխարհագրություն ==
Հիշատակվում է «Աշխարացոյց»-ում։ Տեղադրությունն անորոշ է։ Ըստ Հ.Հյուբշմանի, Կեթիկը գտնվել է ներկայիս Շիրվանի շրջանում, Մադենի գետահովիտում։ Ս.Երեմյանի կարծիքով, Կեթիկը արևելքից սահմանակից է Մոկք, հարավից՝ Կորճայք նահանգներին, արևմուտքից՝ Աղձնիքի Աղձն (Արզան), հյուսիսից՝ Երխեթք (Հերխեթք) գավառներին։


== Գրականություն ==
Թ. Խ. Հակոբյան (1981). Հայաստանի պատմական աշխարհագրություն. Երևան։ «Միտք»։
Հայկական համառոտ հանրագիտարան, Հատոր 2, Երևան, 1995։


== Ծանոթագրություններ ==
Պոն դը Մեց

Պոն դը Մեց (ֆր.՝ Pont-de-Metz), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 1849 մարդ, բնակչության խտությունը` 240.44 մարդ/կմ²։ Բնակավայրը զբաղեցնում է 7.69 կմ² տարածք։


== Աշխարհագրություն ==
Գտնվում է Փարիզ քաղաքից 115 կմ հյուսիս, Ամյեն քաղաքից 5 կմ հարավ-արևմուտք։


== Բնակչություն ==


== Տնտեսություն ==
2010 թվականին ուներ 1546 աշխատունակ (15-64 տարեկան)  բնակիչ, որոնցից ակտիվ էին 1141-ը, իսկ ոչ ակտիվները` 405։ Ակտիվության ցուցանիշը կազմում է 73,8 %։ 1141 աշխատունակ մարդկանցից աշխատել է 1057 անձ (532 տղամարդ և 525 կին)։ Գործազուրկ են եղել 84 անձ (49 տղամարդ և 35 կին)։ 405 անաշխատունակներից 168-ը եղել են աշակերտներ կամ ուսանողներ, 137-ը` թոշակառուներ, իսկ 100-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Թուրքական սուրճ

Արևելյան սուրճ կամ սուրճ թուրքական տարբերակով (առավել հաճախ «թուրքական սուրճ»), սուրճ, որը պատրաստվում է աղացած սուրճի հատիկներից՝ ջազվեում կամ սրճեփում։ Ըստ նախընտրության կարող են ավելացնել շաքար։ Համընդհանուր սխալ կարծիք կա, թե սա սուրճի պատրաստման դասական տարբերակն է, սակայն դա ճիշտ չէ, քանի որ սա ուղղակի սուրճ պատրաստելու եղանակներից մեկն է։ Թուրքերը սուրճին անվանում են քահվե, որը արաբերենից փոխառություն է։
Թուրքական սուրճը մեծ տարածում ունի ամբողջ աշխարհում, սակայն առավել քան տարածված և կիրառելի է Միջին Արևելքում, Հյուսիսային Աֆրիկայում, Կովկասում, Բալկաններում և այլ վայրերում, որոնք ժամանակին Օսմանյան կայսրության մի մասն են կազմել։
«Արևելյան  սուրճ» կամ «թուրքական սուրճ» բառակապակցությունները սուրճի պատրաստման այս տեսակի եվրոպական և ամերիկյան անվանումներն են։ Մերձավոր Արևելքում այն անվանում են ուղղակի սուրճ։ Մի շարք այլ երկրներում այն անվանում են այլ կերպ։ Արևելյան ազգերը սուրճի մրուրով նաև գուշակություններ են կատարում։ Թուրքերը գտնում են, որ սուրճը չի կարելի բաժակի մեջ լցնելուց հետո միանգամից խմել, անհրաժեշտ է թողնել, որ այն մի փոքր հովանա։ Շատ հաճախ Թուրքիայում սուրճին ավելացնում են աննշան քանակությամբ դարչին։ Բույրը էլի ավելի արտահայտիչ դարձնելու համար սուրճին ավելացնում են նաև աննշան քանակությամբ աղ։ Սկզբնական շրջանում թուրքերը սուրճը պատրաստել են ավազի վրա։ Սուրճի մեջ կարելի է շաքարի փոխարեն ավելացնել խտացրած կաթ կամ մեղր։ Օսմանյան կայսրությունում սուլթանին սուրճը մատուցում էին ընկույզի հետ միասին։ Թուրքիայում կա այսպիսի մի սովորույթ, եթե հարսանիքի հյուրերին չեն հյուրասիրում սուրճ, ապա հյուրը կարող է հեռանալ հարսանիքից, առանց տալու իր նվերը նորապսակներին։


== Ծանոթագրություններ ==
Կաշկարանցի

Կաշկարանցի (ռուս.՝ Кашкаранцы), գյուղ Ռուսաստանի Մուրմանսկի մարզի Տերսկի շրջանի կազմում։
Բնակչությունը 2010 թվականին գրանցված տվյալներով կազմում էր 79 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոնոն (այլ կիրառումներ)

Կոնոն, կարող է վերաբերել՝

Կոնոն -  հույն աստղագետ և մաթեմատիկոս
Կոնոն - գետ Կամչատկա թերակղզի, Ռուսաստանում
Պոմերոլ

Պոմերոլ (ֆր.՝ Pomayrols), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 148 մարդ, բնակչության խտությունը` 6.41 մարդ/կմ²։ Բնակավայրը զբաղեցնում է 23.1 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ, Թուլուզ քաղաքից` 160 կմ հյուսիս-արևելք, Ռոդեզ քաղաքից` 39 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 85 աշխատունակ (15-64 տարեկան)  բնակիչ, որոնցից ակտիվ էին 60-ը, իսկ ոչ ակտիվները` 25։ Ակտիվության ցուցանիշը կազմում է 70,6 %։ 60 աշխատունակ մարդկանցից աշխատել է 59 անձ (35 տղամարդ և 24 կին)։ Գործազուրկ են եղել 1 անձ (1 տղամարդ և 0 կին)։ 25 անաշխատունակներից 4-ը եղել են աշակերտներ կամ ուսանողներ, 16-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Փենդիք

Փենդիք (թուրքերեն՝ Pendik), շրջան Ստամբուլի մարզի ասիական հատվածում՝ Մարմարա ծովի ափին։ Մտնում է Ստամբուլ քաղաքի կազմի մեջ։


== Պատմություն ==
Այս տարածքները բնակեցվել են դեռևս մակեդոնացիների օրոք։ Բյուզանդական կայսրության ժամանակաշրջանում կառուցվել է Փենդիքիոն կամ Փանդիքափեում ամրոցը («Հինգ պատ» կամ «հինգ դարպաս»), որը 11- 15֊րդ դարերում թուրք֊ բյուզանդական բախումների ժամանակ, անցել է թուրքերի ձեռքը։
Փենդիք շրջանը առանձնացել է Յուսքյուդար շրջանից 1987 թվականի հուլիսի 4֊ին։


== Արտաքին հղումներ ==
Շրջանի պաշտոնական կայք էջ
Մունիցիպալիտետի պաշտոնական կայք էջ
Բուրմիստրովո (գյուղ, Իսկիտիմսկի շրջան)

Բուրմիստրովո (ռուս.՝ Бурмистрово), գյուղ Ռուսաստանի Նովոսիբիրսկի մարզի Իսկիտիմսկի շրջանի կազմում։
Բնակչությունը 2008 թվականին գրանցված տվյալներով կազմում էր 1680 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոսկովկա (Ինստրուչի վտակ)

Անվան այլ կիրառումների համար տե՛ս՝ Մոսկովկա (այլ կիրառումներ)Մոսկովկա (ռուս.՝ Московка), գետ Ռուսաստանում, հոսում է Կալինինգրադի մարզում և Կրասնոզնամենսկի շրջանում։ Գետաբերանը տեղակայված է Ինստրուչ գետի ձախ ափին 78 կմ հեռավորության վրա։ Գետի երկարությունը 21 կմ է, ավազանի տարածքը 141 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Պրեգոլյա, ենթաավազանը՝ բացակայում է։ Գետի ջրատնտեսային տեղամասը Նեման գետն է և Բալթիկ ծովի ավազանը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01010000212104300009903
Հիդրոլոգիական ուսումնասիրությունների կոդը - 104300990
Ավազանի կոդը - 01.01.00.002
Հիդրոլոգիական ուսումնասիրությունների հատորի համարը - 04
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ապորա

Ապորա (պորտ.՝ Aporá), համայնք Բրազիլիայում՝ Բաիա նահանգի կազմում։ Գտնվում է Բաիա նահանգի հյուսիսարևելյան մարզում։ Մտնում է Ալագոինյասի գավառի կազմի մեջ։ Բնակչությունը կազմում է 17 518 մարդ՝ 2006 թվականի տվյալներով։ Գրավում է 572,226 կմ2 տարածք։ Բնակչության խտությունը՝ 30,6 մարդ/կմ²։


== Պատմություն ==
Համայնքը հիմնադրվել է 1958 թվականի օգոստոսի 14-ին։ Համայնքի տոնը նշվում է օգոստոսի 14-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 29.035.961,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.690,69 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,604 (տվյալները՝ ՄԱԿ-ի զարգացման ծրագրի)։


== Աշխարհագրութուն ==
Կլիման տեղանքում՝ արևադարձային է։


== Պատկերասրահ ==
Սերոս

Սերոս (կատ.՝ Seròs), համայնք Իսպանիայում՝ կատալոնական Լեյդա պրովինցիայի Սեգրիա շրջանում։ Տարածքը՝ 98 կմ2։ Բնակչությունը՝ 1867 մարդ։ Հեռավորությունը պրովինցիայի վարչական կենտրոնից՝ 26 կմ։


== Բնակչություն ==


== Ծանոթագրություններ ==


== Արտաքին հղումներ ==
Pàgina web de l'Ajuntament Archived 2012-07-19 at the Wayback Machine.
Informació de la Generalitat de Catalunya Archived 2007-09-29 at the Wayback Machine.
Informació de l'Institut d'Estadística de Catalunya
Տաբիվեռե (այլ կիրառումներ)

Տաբիվեռե, կարող է վերաբերել՝

Տաբիվերե - շրջան Էստոնիայի Յիգևամաա նահանգում։ Շրջանի կենտրոնն է Տաբիվեռե գյուղական ավանը։
Տաբիվեռե - գյուղական ավան Էստոնիայի Յիգևամաա նահանգի Տաբիվեռե շրջանում։
Պողոս Արապյան

Պողոս Հովհաննեսի Արապյան (1742, Ապուչեխ, Ակն - 1835, Կոստանդնուպոլիս, Օսմանյան կայսրություն), հայ տպագրիչ և գրաձուլիչ։


== Կենսագրություն ==
Ծնվել է Ակնի գավառակի Ապուչեխ գյուղում։ Պատանի հասակից տեղափոխվել է Կ. Պոլիս, ուր 70 տարի աշխատել է տպագրության ասպարեզում՝ դառնալով Թուրքիայում ժամանակին ամենաճանաչված տպագրիչը։ Աշակերտել է հորը` տպագրիչ Հովհաննես Ածատուրեանին, սերտել և ուսումնասիրել է ժամանակի տպագրական գործը։ Կատարելագործելով և լրացնելով հոր ստեղծած հայերեն տառաձևերը և զարգացնելով տպագրական աշխատանքի ոլորտում ունեցած կարողությունները՝ Պողոս Արապյանը ձեռնարկել է նաև վրացական և թուրքական տպագրության հիմք դարձած առաջին տառաձուլվածքների ստեղծումը։
Նշանակվել է արքունի տպարանի տեսուչ։ Աշխատել է «Հովհաննես և Հակոբ» տպարանում (1766-1769)։ 1777 թվականին հոր հետ բացել է «Հովհաննես և Պողոս» տպարանը, իսկ 1820 թվականին հիմնել է նոր տպարան իր անունով։ Արապյանի մահից հետո տպագրական գործը մինչև 1853 շարունակել են որդիները։ Արապյանների տպարանում լույս է տեսել շուրջ 150 անուն գիրք և պարբերական։ Արապյան փորագրել և ձուլել է հայերեն տարբեր տպատառեր, ստեղծել է թուրքերենի «նեսիհ» և «թալիգ» տառատեսակները (նրա անունով կոչվում են «Արապ օղլու»)։ 1770 թվականին վրաց Հերակլ թագավորի հրավերով եղել է Թիֆլիսում, պատրաստել վրացական տպատառեր, սարքավորել տպարանը և տպագրել վրացերեն գրքեր, ապա այցելել է Էջմիածին և օգնել Հայաստանի նորաստեղծ առաջին տպարանի կատարելագործմանը։
Արապյան մահացել է Կ. Պոլսում։ Թաղված է Օրթաքյոյի գերեզմանատանը։


== Ծանոթագրություններ ==


== Գրականություն ==
Բաբայան Ա., Հայկական գիրք և գրատպություն, Երևան, 1956։
Մեսոյի

Մեսոյի (հուն․՝ Μεσόγη), գյուղ Կիպրոսի Հանրապետության Պաֆոսի շրջանում։ Տեղակայված է Պաֆոս քաղաքից 5 կմ դեպի հյուսիս։ Գյուղի բնակչությունը 2001 թվականի տվյալներով կազմում է 1208 մարդ։


== Ժողովրդագրություն ==


== Ծանոթագրություններ ==


== Աղբյուրներ ==
Mesogi Archived 2014-09-04 at the Wayback Machine. (անգլ.)
Մոնղոլական թեյ

Կաթով թեյ, մոնղոլական թեյ (մոնղ.՝ сүүтэй цай,  մոնղ.՝ сүү կաթ բառից, մոնղ.՝ цай` թեյ, բառացիորեն «կաթով թեյ»), մոնղոլական ավանդական  ըմպելիք։ Պատրաստվում է կանաչ թեյից և կաթից, որոնց ավելացնում են յուղ, աղ, ալյուր և բրինձ։ Այն խմում են օրվա մեջ մի քանի անգամ, երբեմն այն ապուրի գործառույթ է կատարում։


== Պատրաստում ==
Ըմպելիքի հիմնական բաղադրամասերն են` ջուր, կաթ, թեյ և աղ։ Հիմնականում օգտագործում են կանաչ թեյ, օգտագործելուց առաջ այն վերածում են փոշու։ Թեյ պատրաստելիս փոշուց 1—3 ճաշի գդալ
ավելացնում են 1 լիտր ջրին։ Երբ թեյը եռում է, այնտեղ ավելացնում են 0,25—0,5 լիտր
կաթ։ Եթե ավելացնեն ավելի շատ քանակով կաթ` ջրի հետ 1:1 հարաբերությամբ, ապա ըմպելիքն ավելի շատ կհամապատասխանի հին ռեցեպտուրային։  Կարելի է վերցնել կովի, այծի կամ ուղտի կաթ։ Կաթն ամենացանկալի բաղադրամասն է, բայց անհրաժեշտության դեպքում թեյը կարելի է պատրաստել առանց կաթի։
Ըստ ցանկության թեյի մեջ կարելի է ավելացնել յուղ. օգտագործում են հալած յուղ, կովի կամ ուղտի կարագ։ Ըմպելիքը խտացնում են` ավելացնելով 50-100 գրամ ցորենի ալյուր (երբեմն օգտագործում են գարու կամ աշորայի ալյուր), որը նախապես բովում են յուղի մեջ։ Ավելացնում են 0,5—1 բաժակ
բրինձ։ Ըմպելիքին աղ են անում ըստ ճաշակի և կրկին եռացնում։ Երբեմն ավելացնում են սև կծու պղպեղի  1 հատիկ մեկ բաժակ թեյի համար, թեթև կարմրացրած ոչխարի դմակ, ոչխարի ոսկրածուծկ։
Պատրաստման ընթացքում ըմպելիքը սովորաբար խառնում են շերեփով` ներքևից վերև շարժումով` թեյը բարձրությունից լցնելով ամանի մեջ մինչև եռման աստիճան հասնելը։ Այժմ սովորաբար չեն խառնում։
Ըմպելիքի մեջ օգտագործվող կանաչ թեյը կազմված է մամլած տերևներից և կոթերից։ Դրանք լավ են պահպանվում։ Վաճառքում կա այս ըմպելիքի փաթեթավորված տեսակը` արագ պատրաստման համար։


== Պատմություն ==
Մոնղոլիայում կաթը սննդի շատ կարևոր  բաղադրամաս է հանդիսանում։ Մոնղոլներն օգտագործում են տարբեր կենդանիների կաթ` կովի, ուղտի, ձիու, եզնուղտի, այծի և խոյի, բայց ավելի հաճախ օգտագործվում է կովի կաթը։ Ըստ ավանդության Մոնղոլիայում մաքուր ջուր չեն խմում։ Հավանաբար այն կապված է հավատալիքի հետ, որ ջուրը սուրբ է։ 13-րդ դարի կեսերի ֆրանսիացի վանական Ռուբրուքը այցելեց Մոնղոլական կայսրություն։ Ճանապարհորդության ընթացքում նա նշեց, որ մոնղոլները «վախենում են մաքուր ջուր խմել»։ Այնպիսի ըմպելիքներ, ինչպիսիք են հյութը և գինին, Մոնղոլիայում անհասանելի են, իսկ բնակչությունը նախընտրում է ջրի փոխարեն կաթ և կաթից պատրաստված ըմպելիքներ խմել, այդ թվում` կաթով թեյ, կումիս։


== Ճանաչվածություն ==
Մոնղոլները շատ են սիրում կաթով թեյը։ Եվրոպացիներն ու ամերիկացիներն անմիջապես չեն ընտելանում նրա յուրահատուկ համին, մասնավորապես  աղի առկայության համար։
Կաթով թեյը Մոնղոլիայում ամենաճանաչվածներից է։ Այն հաճախ օգտագործում են ուտելու ընթացքում, օրվա մեջ մի քանի անգամ։ Այն սովորաբար հյուրասիրում են մոնղոլական յուրդերում հյուրընկալվածներին։ Թեյի հետ հյուրերին առաջարկում են տարբեր ուտեստներ, թխվածքաբլիթներ, բաուրսակներ։ Թեյը մատուցվում է թասերով, տանտիրուհին թասն անպայման բռնում է երկու ձեռքով։ Ըստ էթիկայի կանոնների հյուրը թասը պետք է բռնի կամ աջ ձեռքով, կամ երկու ձեռքով միաժամանակ։ Այն խմում են դանդաղ, թեյախմության ժամանակ ընդունված չի եղել զրուցել։


== Ծանոթագրություններ ==
Ներիր, ուզում եմ քեզ հետ ամուսնանալ (ֆիլմ)

Ներիր, ուզում եմ քեզ հետ ամուսնանալ (իտալերեն՝ Scusa ma ti voglio sposare), իտալական ռոմանտիկ կատակերգություն։ Պրեմիերան կայացել է 2010 թվականի փետրվարի 12-ին։ Այս ֆիլմը «Ներիր սիրո համար» ֆիլմի շարունակությունն է։


== Դերերում ==


== Սաունդթրեքեր ==
Per dimenticare (Zero Assoluto)
Cos'è normale (Zero Assoluto)
Non guardarmi cosi (Zero Assoluto)
Boys (Sabrina Salerno)
Come Fly Away (Benny Benassi e Channing)
La mia signorina (Neffa)
Gatto matto (Roberto Angelini)
Scusa ma ti voglio sposare (Zero Assoluto e Emanuele Bossi)
Quella non sono io (Zero Assoluto e Emanuele Bossi)
Isola Blu (Zero Assoluto e Emanuele Bossi)
Tema di un addio (Zero Assoluto e Emanuele Bossi)
A casa di alex (Zero Assoluto e Emanuele Bossi)
Desiderio (Zero Assoluto e Emanuele Bossi)
La letterada di Niki (Zero Assoluto e Emanuele Bossi)
Per dimenticare (Zero Assoluto e Emanuele Bossi)
Cos'è normale (Zero Assoluto e Emanuele Bossi)


== Ծանոթագրություններ ==


== Արտաքին հղումներ ==
Պաշտոնական կայք
«Ներիր, ուզում եմ քեզ հետ ամուսնանալ (ֆիլմ)»(անգլ.) ֆիլմը Internet Movie Database կայքում
Լեսնայա Պոլյանա (այլ կիրառումներ)

Լեսնայա Պոլյանա, կարող է վերաբերել՝


== Ուկրաինայի բնակավայրեր ==
Լեսնայա Պոլյանա - ավան, Ուկրաինայի Վիննիցայի մարզի Գայսինի շրջանում
Լեսնայա Պոլյանա - գյուղ, Ուկրաինայի Չեռնիգովի մարզի Բախմաչի շրջանում


== Ռուսաստանի բնակավայրեր ==
Լեսնայա Պոլյանա - քաղաքատիպ ավան Ռուսաստանի Յարոսլավլի մարզի Յարոսլավսկի շրջանի կազմում։
Լեսնայա Պոլյանա - գյուղ Ռուսաստանի Նիժնի Նովգորոդի մարզի Ձեռժինսկ քաղաքային օկրուգի կազմում։
Լեսնայա Պոլյանա - գյուղ Ռուսաստանի Ուդմուրթական հանրապետության Մոժգինսկի շրջանի կազմում։
Today Was a Fairytale

«Today Was a Fairytale», ամերիկացի քանթրի ժանրի երգչուհի Թեյլոր Սվիֆթի երգը, որը դարձել է  Սուրբ Վալենտինի օրը ֆիլմի սաունդթրեք։ Որպես սինգլ թողարկվել է 2010 թվականի հունվարի 19-ին։


== Տեղեկություն երգի մասին ==
Թեյլոր Սվիֆթը գրել է «Today Was a Fairytale» երգը դեռ 2008 թվականին, սակայն որոշել է ժամանակավորապես հետաձգել կատարումը և ձայնագրությունը։ Այն բանից հետո, ինչ նա ընտրվել էր Սուրբ Վալենտինի օրը ֆիլմում Ֆելիցիի դերի համար, Սվիֆթը առաջարկել է պրոդյուսերներին իր երգը դարձնել սաունդթրեք, քանի որ այն չի ներառվել իր ալբոմում։ «Today Was a Fairytale» սինգլը թողարկվել է 2010 թվականի հունվարի 19-ին` iTunes Store-ում։
Երգի տեքստում նկարագրվում է արտասովոր ժամադրություն, օգտագործվում են արքայազնի և սքանչելի աղջկա հեքիաթային պատկերները։


== Երաժշտական քննադատների արձագանքները ==
Slate հրատարակության քննադատները նշել են, որ երգում բացակայում են Թեյլոր Սվիֆթի հիմնական քանթրի-փոփ ժանրի որոշ տարրեր։ Billboard ամսագրի գրախոսությունում նշվել է վոկալը, որը հավակնում է «նորահայտ հասունություն»։ Գրախոսի կարծիքով «Today Was a Fairytale»-ը կարող է ավելացնել Սվիֆթի երկրպագուների քանակը։ Entertainment Weekly ամսագրի տեսությամբ երևացել է Թեյլոր Սվիֆթի նախորդ Love Story և «You Belong with Me» երգերի տեքստերի նմանությունը։ Դրական արձագանքներ նաև հայտնել են People, OK! հրատարակչությունները և Allmusic կայքը։


== Համերգային ելույթներ ==
Երգը ներառվել է պոպուրիում և կատարվել է Սվիֆթի կողմից «Գրեմմի 52-րդ մրցանակաբաշխությունում»։ Սվիֆթի այդ ելույթը Սթիվի Նիքսի հետ մրցանակաբաշխությունում քննադատվել է այն պատճառով, որ նա չի հայտնվել երաժշտության տեմպում։
«Today Was a Fairytale»-ը 2010 թվականին ընդգրկվել է Fearless Tour համերգային շրջագայության երգացանկում։


== Երգացանկ ==
Թվային ներբեռնում


== Դիրքը հիթ-շքերթներում ==
2010 թվականի փետրվարի 6-ին «Today Was a Fairytale»-ը դեբյուտացվել է Billboard Hot 100 հիթ-շքերթի 2-րդ հորիզոնականում։ Նաև հայտնվել է Billboard, Adult Contemporary, Hot Country Songs և Mainstream Top 40 հիթ-շքերթներում։ 2010 թվականի փետրվարի 20-ին «Today Was a Fairytale»-ը գլխավորել է կանադական Canadian Hot 100 հիթ-շքերթը։
Հանս Էպինգեր

Հանս Էպինգեր կրտսեր (գերմ.՝ Hans Eppinger junior, հունվարի 5, 1879(1879-01-05), Պրահա, Բոհեմիայի թագավորություն, Ցիսլեյտանիա, Ավստրո-Հունգարիա - սեպտեմբերի 25, 1946(1946-09-25), Վիեննա, Ավստրիայի բռնազավթումը դաշնակիցների կողմից), ավստրիացի բժիշկ։ Երկրորդ համաշխարհային պատերազմի տարիներին  մասնակցել է նացիստների կողմից մարդկանց վրա բժշկական փորձարկումներին։


== Կենսագրություն և կարիերա ==
Հանս Էպինգերը ծնվել է Պրահայում՝ բժիշկ Հանս Էպինգեր ավագի ընտանիքում։ Կրթությունը ստացել է Գրացում և Ստրասբուրգում։ 1903 թվականին Գրացում դառնում է բժիշկ և աշխատում հիվանդանոցում։ 1908 թվականին տեղափոխվում է Վիեննա, որտեղ մեկ տարի անց՝ 1909 թվականին սկսում է մասնագիտանալ ներքին հիվանդությունների ուղղությամբ, հատկապես սկսում է ուսումնասիրել լյարդը։ 1918 թվականին Հանսը դառնում է պրոֆեսոր, որից հետո 1926 թվականին դասավանդում է Ֆրայբուրգում, իսկ 1930 թվականին՝ Քյոլնում։
1936 թվականին այցելում է ԽՍՀՄ՝ Մոսկվա, որպեսզի բուժի Իոսիֆ Ստալինին։ 1937 թվականին մեկնում է Միացյալ Թագավորություն՝ Էդինբուրգի դքսուհի Մարիային բուժելու։


== Բժշկական փորձարկումներ ==
Երկրորդ համաշխարհային պատերազմի տարիներին պրոֆեսոր Վիլհելմ Բայգլբյոկի հետ կատարել է բժշկական փորձարկումներ Դախաու մահվան ճամբարի կալանավորների վրա։ 90 գնչու կալանավորի հետ թեստ է կատարել՝ նրանց որպես հեղուկ տալով բացառապես ծովի ջուր։ Փորձերի պատճառով կալանավորների օրգանիզմը այն աստիճան է ջրազրկվում, որ սկսում են նույնիսկ նոր լվացած հատակները լիզել՝ հույսով որ մի քիչ ջուր կխմեն։ Փորձի հիմնական նպատակն էր պարզել, թե կալանավորները որևէ լուրջ ֆիզիկական բարդացումներ կստանան, թե՞՝ կմեռնեն։ Յուրաքանչյուր փորձարկման տևողությունը կազմել է վեցից տասներկու օր։


== Պատերազմից հետո ==
Երկրորդ համաշխարհային պատերազմի ավարտից հետո բժիշկը թույն ընդունելով՝ ինքնսպանություն է գործում։ Դա կատարվեց Նյուրնբերգյան գործողությունից մեկ ամիս առաջ, որտեղ պետք է վկայություն տար։ Նրա գործընկեր Վիլհելմ Բայգլբյոկին դատապարտում են 15 տարվա ազատազրկման։


== Ծանոթագրություններ ==


== Գրականություն ==
Ernst Klee: Das Personenlexikon zum Dritten Reich. Wer war was vor und nach 1945. 2. Auflage. Fischer-Taschenbuch-Verlag, Frankfurt am Main 2007, ISBN 978-3-596-16048-8.
Eppinger Hans d. J.. In: Österreichisches Biographisches Lexikon 1815–1950 (ÖBL). Band 1, Verlag der Österreichischen Akademie der Wissenschaften, Wien 1957, S. 258.
Ernest Rissel: Eppinger, Hans. In: Neue Deutsche Biographie (NDB). Band 4, Duncker & Humblot, Berlin 1959, ISBN 3-428-00185-0, S. 551 f.


== Արտաքին հղումներ ==
Hans Eppinger at "Who Named It?"
The Ethics Of Using Medical Data From Nazi Experiments by Baruch C. Cohen.
Ունիպոլային ինդուկցիա

Ունիպոլային ինդուկցիա (լատ.՝ unus – մեկ և հուն․ JtoXo£ – բևեռ), միաբևեռ ինդուկցիա, էչեկտրաշարժ ուժի (էլշու) առաջացումը մագնիսացած մարմնում, երբ վերջինս շարժվում է մագնիսացման առանցքին ոչզուգահեռ։ Ընդորում էլշուն ուղղահայաց է այն հարթությանը, որի վրա դասավորված են մագնիսի մագնիսական ինդուկցիայի В և արագության v վեկտորները։ Եթե մագնիսացած մարմինը հաղորդիչ է, ապա Ու․ ի․ կարող է բացատրվել դասական էլեկտրադինամիկայի շրջանակներում, ազատ էլեկտրոնները մարմնի ներսում Լորենցի ուժի ազդեցությամբ տեղափոխ վում են v և В ուղղություններին ուղղա հայաց այնքան ժամանակ, մինչև մարմ նում առաջանում է այդ տեղափոխությանը խանգարող էլեկտրական դաշտ։ Ու․ ի–ի երևույթի հետևողական բացատրությունը տալիս է հարաբերականության տեսությունը։ Մագնիսի հետ կապված հաշվարկման համակարգում Е էլեկտրական դաշտը բացակայում է։ Եթե հաշվարկման լաբորատոր համակարգում մագնիսը շարժվում է համընթաց, հավասարաչափ և ուղղագիծ՝ v արագությամբ, ապա դաշտերի լարվածությունների ձևափոխման ռելյատի վիստական բանաձևերի համաձայն, Е= = –[vB]/c, որտեղ c-ն լույսի արագությունն է։ Այս բանաձևը կիրառելի է մագնիսացած մարմնի ինչպես ներսի, այնպես էլ դրսի տիրույթների համար, անկախ այն բանից՝ մարմինը հաղորդիչ է, թե անհա ղորդիչ։ Ու․ ի․ օգտագործվում է ունիպոլային մեքենաներում՝ հաստատուն հոսանք ստանալու համար։ Սակայն «Ու․ ի․» անհաջող տերմին է, առաջացել է այն պատճառով, որ ունիպոլային մեքենայում էլշուի մակածման կոնտուրը տեղավորված է մագնիսի մի բևեռի մոտ։
Աստերոիդների ցանկ (52901-53000)

Աստերոիդների ցանկ (52801-52900)  • Աստերոիդների ցանկ  • Աստերոիդների ցանկ (53001-53100)
 Աստերոիդների ցանկ (52801-52900)  • Աստերոիդների ցանկ  • Աստերոիդների ցանկ (53001-53100)


== Աղբյուր ==
«Discovery Circumstances: Numbered Minor Planets (50001)-(55000)»։ www.minorplanetcenter.net
Քրիստոֆեր Լի

Քրիստոֆեր Լի (անգլ.՝ Christopher Lee, լրիվ անուն ազգանունը՝ Քրիստոֆեր Ֆրենկ Կարանդին Լի, Մայիսի 27, 1922 - հունիսի 7, 2015, Չելսի Լոնդոն), բրիտանացի դերասան։
Գրանցվել է Գինեսի ռեկորդների գրքում որպես դերասան, ում անունն ամենաշատն է գրված ֆիլմերի տիտրերում՝ 290 անգամ, որից 69-ը սարսափ ֆիլմեր։ Հայտնի դերերից են՝ կոմս Դրակուլա, Սարուման, կոմս Դուկու, Շեռլոկ Հոլմս, Ֆրանցիսկո Սկարամանգի և այլն։


== Կենսագրություն ==
Ծնվել է 1922 թվականի մայիսի 27-ի Բելգրավիայում (Լոնդոն)։ Հայրը՝ Ջեֆրի Տրոլոպ Լին, հրաձիգների արքայական 60-րդ կորպուսի փոխգնդապետ էր։ Նա նաև սիրված մարզիկ էր (սիրողական մակարդակում)։ Մայրը՝ մարքիզուհի Էսթել Մարիա Կարանդինի դե Սարզանոն, Էդվարդյան ժամանակաշրջանի հայտնի գեղեցկուհիներից էր, եղել է մոդել այդ ժամանակաշրջանի շատ նկարիչների ու քանդակագործների ստեղծագործությունների համար։ 1926 թվականին ծնողներն ամուսնալուծվել են, որից հետո մայրը Քրիստոֆերին ու վերջինիս ավագ քրոջը՝ Քսանդրային, իր հետ տանում է Շվեյցարիա։


== Ծանոթագրություններ ==


== Արտաքին հղումներ ==

Պաշտոնական կայք Archived 2015-05-30 at the Wayback Machine.
Չերնեցովո (գյուղ, Վելիժսկի շրջան)

Չերնեցովո (ռուս.՝ Чернецово), գյուղ Ռուսաստանի Սմոլենսկի մարզի Վելիժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարկոս Կորնելիուս Փրոնտոն

Մարկոս Կորնելիուս Փրոնտոն (նաև՝ Ֆրոնտոն, Փրոնտո, լատ.՝ Marcus Cornelius Fronto, 100, Ցիրտա, Աֆրիկա, Հռոմեական կայսրություն - ոչ վաղ քան 166 և ոչ ուշ քան 170, Հռոմ, Հռոմեական կայսրություն), հռոմեացի քերականագետ, հռետոր փաստաբան և մատենագիր, հռոմեական կայսրեր Մարկոս Ավրելիոսի և Լուցիոս Վերոսի դաստիարակը։


== Երկասիրություն ==
Նրա գրած երկերից ամբողջությամբ մեզ են հասել միայն Մարկոս Ավրելիոսին ուղղված նրա նամակները (դրանք բացահայտվել են 1815 թ. Վատիկանի գրադարանում պահպանված պալիմպսեստ մագաղաթի վրա իտալացի ուսումնասիրող Անջելո Մայեի կողմից)։ Իր գրվածքների մեջ օգտագործել է լատինական գրականության սկզնավորման շրջանի հեղինակների (Պլավտուս, Նևիուսի, Էննիուս, Գրակքոս եղբայրներ և այլն) բառապաշարը, իր կազմակերպած հռետորական դպրոցի աշակերտներին պարտադրել ուսումնասիրել ու յուրացնել այն։
Նրա երկերում պահպանվել են Մեծ Հայքի արքաներ՝ Աշխադարի և Պարթամասիրի ժամանակաշրջանից մի քանի պատմական դրվագներ։


== Ծանոթագրություններ ==


== Աղբյուրներ ==
«Հռոմեական գրականության պատմություն», Ա. Առաքելյան, Երևան, 1975.
«Երկեր», Հակոբ Մանանդյան, հատոր Բ, էջ 47, 421.


== Ծանոթագրություններ ==
Անդրեևկա (գյուղ, Խասանսկի շրջան)

Անվան այլ կիրառումների համար տե՛ս՝ ԱնդրեևկաԱնդրեևկա (ռուս.՝ Андреевка), գյուղ Ռուսաստանի Պրիմորիեի երկրամասի Խասանսկի շրջանի կազմում։
Բնակչությունը 2005 թվականին գրանցված տվյալներով կազմում էր 665 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եմենական արաբերեն

Արաբերեն լեզվի եմենական բարբառ կամ եմենական արաբերեն (արաբ․՝ اللهجة اليمنية‎‎), արաբերեն լեզվի խոսակցական բարբառ, որը տարածված է ամբողջ Եմենում, ինչպես նաև Սաուդյան Արաբիայի հարավ-արևմուտքում, Սոմալիում և Ջիբութիում։ Սովորաբար եմենական արաբերենը համարվում է բավականին պահպանողական բարբառ, քանի որ դասական լեզվի համեմատ այն ունի բազմաթիվ առանձնահատկություններ (ի տարբերություն արաբերեն լեզվի մյուս դիալեկտների)։ 
Եմենական արաբերենը կարելի է բաժանել մի քանի հիմնական ենթախմբերի, որոնցից յուրաքանչյուրն ունի իրեն բնորոշ բառապաշարը և հնչյունաբանությունը։ Այդ խմբերից առավել կարևոր են հյուսիսեմենական (տարածված է Սանաայում), հարավեմենական և հադրամական բարբառները։ Եմենական արաբերենն օգտագործվում է առօրյա հաղորդակցման մեջ և չունի պաշտոնական կարգավիճակ։ Եմենի պաշտոնական լեզուն ժամանակակից գրական արաբերենն է, որն կիրառելի է պաշտոնական փոխշփման, կրթության, առևտրի և լրատվության մեջ։
Արաբերեն լեզվի եմենական բարբառի լեզվակիրների ընդհանուր քանակը կազմում է շուրջ 15,1 միլիոն մարդ։


== Տես նաև ==
Թունիսյան արաբերեն
Հորդանանյան արաբերեն


== Ծանոթագրություններ ==


== Գրականություն ==
Каримов А.У. Йеменский диалект арабского языка: Автореф. канд. дис.. — М., 1973.
Heiner Walther Jemenitisch-Arabisch Wort für Wort. — Reise Know-How Verlag. — ISBN 3-89416-312-7
Նովոմիխայլովկա (գյուղ, Միյակինսկի շրջան)

Անվան այլ կիրառումների համար տե՛ս՝ ՆովոմիխայլովկաՆովոմիխայլովկա (ռուս.՝ Новомихайловка, բաշկիրերեն՝ Яңы Михайловка), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 53 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թուբաջի

Թուբաջի, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Գրադարանավարները

Գրադարանավարները (անգլ.՝ The Librarians), ամերիկյան արկածային հեռուստասերիալ, մշակված է Ջոն Ռոջերսի կողմից «Գրադարանավարը» ֆիլմի հիման վրա։ Երկժամյա սերիալի պրեմիերան տեղի է ունեցել 2014 թվականի դեկտեմբերի 7-ին TNT հեռուստաալիքով։ Առաջին եթերաշրջանը, որը բաղկացած է 10 սերիայից, Ռուսաստանում ամբողջությամբ ցուցադրվել է 2015 թվականի փետրվարի 15-ից ՌԵՆ ՏՎ հեռուստաալիքով։
2015 թվականի փետրվարի 12-ին սերիալը երկարաձգեցին մինչև 2-րդ եթերաշրջան (10 սերիա)։ 2015 թվականի դեկտեմբերի 15-ին հեռուստաալիքը այն երկարաձգեց մինչև 3-րդ եթերաշրջան։ Սերիալը պաշտոնապես երկարաձգված է մինչև 4-րդ եթերաշրջանը։


== Սյուժե ==
Սերիալը պատմում է չորս մարդկանց մասին, ովքեր ընտրվել են Ֆլին Կարսոնի կողմից, որպեսզի կազմեն նոր գրադարանավարների խումբ։ Նրանք պետք է լուծեն անհնարին գաղտնիքներ, գտնեն և վերականգնեն արտեֆակտներ և կռվեն գերբնական ուժերի հետ։
Առաջին եթերաշրջանում նրանք պայքարում են «Օձերի եղբայրության» գլխում կանգնած անմահ Դյուլակի դեմ։ Երկրորդ եթերաշրջանում պայքարում են Պրոսպերոյի և պրոֆեսոր Մարիարտիի դեմ։


== Դերերում ==


=== Գլխավոր դերերում ===
Ռեբեկա Ռոմեյն - գնդապետ Իվ Բերտ
Քրիստիան Կեյն - Ջեյկոբ Սթոուն
Լինդի Բուտ - Կասսանդրա Կիլլիան
Ջոն Կիմ - Իզեկիլ Ջոնս
Ջոն Լորրակետտ - Ջենկինս (Գալահադ)


=== Երկրորդական դերերում ===
Նոյա Ուայլի - Ֆլին Կարսոն
Մեթ Ֆրյուեր - Դյուլակ (Լանսելոտ դյու Լակ)
Ալիսիա Ուիթ - Լյուսինդա ՄաքԿեյբ (Մորգանա Լե Փերի)
Լեսլի - Էնն Բրանդտ - Լամիա
Ջեյն Քուրթին - Շառլին
Բոբ Նյուհարթ - Ջադսոն
Ռիչարդ Կոքս - Պրոսպերո
Դեվիդ Ս. Լի - պրոֆեսոր Մարիարտի


== Եթերաշրջաններ ==


== Ծանոթագրություններ ==


== Արտաքին հղումներ ==
Официальный сайт (անգլ.)
(4487) Պոկախոնտաս

(4487) Պոկախոնտաս (անգլ.՝ Pocahontas), աստերոիդ ամուրի ընտանիքում։ Հայտնաբերվել է 1987 թվականի հոկտեմբերի 17-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 1,730355 ա. մ., առավելագույնը մոտենում է 1,2173 ա. մ. հեռավորության վրա և հեռանում 2,2435 ա. մ., իսկ Երկրի ուղեծրին Պոկախոնտաս աստերոիդը նվազագույնը մոտենում է 0,2192 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 831,38 երկրային օրվա ընթացքում, իր ուղեծրով շարժվելով միջինում 0,433013 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,4° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4487) Պոկախոնտաս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զուգդիդ

Զուգդիդ (վրաց.՝ ზუგდიდი), քաղաք Վրաստանի Սամեգրելո և Զեմո-Սվանեթի երկրամասում։ Հանդիսանում է երկրամասի վարչական կենտրոնը։ Բնակչությունը՝ ▼41 494 մարդ (2020)։
Չուրկինո (գյուղ, Յարցևսկի շրջան)

Անվան այլ կիրառումների համար տե՛ս՝ ՉուրկինոՉուրկինո (ռուս.՝ Чуркино), գյուղ Ռուսաստանի Սմոլենսկի մարզի Յարցևսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պիզայի բուսաբանական այգի

Պիզայի բուսաբանական այգի (իտալերեն՝ Orto botanico di Pisa կամ Պիզայի համալսարանի բուսաբանական այգի, իտալերեն՝ Orto Botanico dell'Università di Pisa), աշխարհի հնագույն բուսաբանական այգիներից մեկը։ Գործում է Պիզայի համալսարանի կազմում։ Գտնվում է Իտալիայի Պիզա քաղաքի Լուկա Գինի 5 հասցեում։


== Պատմություն ==
Այգին հիմնադրվել է 1544 թվականին Տոսկանայի դուքս Կոզիմո I-ի աջակցությամբ իտալացի բուսաբան Լուկա Գինիի կողմից «Giardino dell'Arzinale» անվանումով որպես Եվրոպայում առաջին համալսարանական բուսաբանական այգի։
Լուկա Գինին մի քանի բուսաբանների հետ աշխատել է այգում, այդ թվում Լուիջի Անգվիլարայի։ Համարվում է աշխարհի ամենահին բուսաբանական այգին, սակայն այս փաստը վիճարկում է Պադովայի բուսաբանական այգու հետ (հիմնադրվել է մեկ տարի ուշ), քանի որ Պիզայի բուսաբանական այգին մի քանի անգամ փոխել է իր գտնվելու վայրը։ 1563 թվականին իր նախնական գետափնյա տարածքից (այժմ՝ Մեդիչիների զինանոց) Անդրեա Չեզալպինոյի ղեկավարության օրոք տեղափոխվել է Պիզայի հյուսիս՝ Սանտա Մարտա մենաստանի տարածք, 1591 թվականին՝ Լորենցո Մացանգի օրոք, տեղափոխվել է իր երրորդ և ներկայիս տեղայնք։
Վաղ ժամանակներից ի վեր այգին ունեցել է բնական նմուշների հավաքածու (այժմ՝ Պիզայի բնագիտական թանգարան, իտալերեն՝ Pisa's Museo di Storia Naturale), գրադարան (այժմ՝ համալսարանի գրադարանի մաս), այգու տնօրենների դիմանկարների հավաքածու,   ներառում է նաև Իտալիայում կառուցված ամենավաղ երկաթյա շրջանակված ջերմատներից մեկը։
Այգին բաժանված է հատվածների՝ բուսաբանական դպրոց, այգիներ, լճակներ, ջերմոցներ և տարբեր շենքեր։ Խոշոր հավաքածուները ներառում են բույսերի պարտեզներ և դենդրարիում, ինչպես նաև 1591-1595 թվականներին կառուցված հին բուսաբանության ինստիտուտը, որի շենքի ճակատային հատվածը պատված է խեցիներով։


== Պատկերասրահ ==

		
		
		
		
		
		
		
		
		


== Ծանոթագրություններ ==


== Գրականություն ==
Garbari F. et al., Giardino dei Semplici. L'Orto botanico di Pisa dal XVI al XX secolo, Pisa 1991.


== Արտաքին աղբյուրներ ==
Բուսաբանական այգին Պիզայի համալսարանի կայքումArchived 2013-05-14 at the Wayback Machine.
«Orto Botanico di Pisa» (իտալերեն)։ Orto Botanico di Pisa։ 2006-2011։ Արխիվացված է օրիգինալից 2013-04-21-ին։ Վերցված է 2013-04-09
Կաացի

Կաացի (էստ․՝ Kaatsi), գյուղ Էստոնիայի Տարտումաա նահանգի Կամբյա շրջանում։
2011 թվականի տվյալներով գյուղում բնակվում էր 59 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Շեստակովո (քաղաքատիպ ավան, Նիժնելիմսկի շրջան)

Անվան այլ կիրառումների համար տե՛ս՝ ՇեստակովոՇեստակովո (ռուս.՝ Шестаково), քաղաքատիպ ավան Ռուսաստանի Իրկուտսկի մարզի Նիժնելիմսկի շրջանի կազմում։
Բնակչությունը 2011 թվականին գրանցված տվյալներով կազմում էր 774 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մելանի Թիերի

Մելանի Թիերի (ֆր.՝ Mélanie Thierry, հուլիսի 17, 1981(1981-07-17), Սեն-Ժերմեն-ան-Լե), ֆրանսիացի դերասանուհի, որը ստացել է համաշխարհային ճանաչում «Մեր դարաշրջանի Բաբելոնը» ֆիլմում դերից հետո։


== Կենսագրություն ==
Մելանի Թիերին սկսել է մոդելի կարիերան վաղ հասակում։ Հետո սկսել է նկարահանվել ֆրանսիական ֆիլմերում, որոնք ճանաչում չեն ստացել երկրի սահմաններից դուրս։ 17 տարեկան հասակում Մելանին խաղացել է աղջկա դեր «Լեգենդ դաշնակահարի մասին» ֆիլմում։ Նրա առաջին հոլիվուդյան ֆիլմը դարձել է «Մեր դարաշրջանի Բաբելոն» ֆանտաստիկ ֆիլմը, որտեղ Մելանին մարմնավորել է Ավրորայի դերը։ Թենեսի Ուիլյամսի «Տիկնիկ» (Baby Doll) պիեսի փարիզյան բեմադրությունում գլխավոր դերի համար Թիերին 2009 թվականին անվանակոչվել է Մոլիերի մրցանակի։
2010 թվականին Մելանին դարձել է «Belle d’Opium» օծանելիքի գովազդային արշավի դեմքը։ «Belle d’Opium»-ը «Yves Saint Laurent»-ի բուրմունքի նոր վարկածն է։ Գովազդային հոլովակում նա կատարեց զգացմունքային պար, որը բեմադրվել էր պարուսույց Աքրամ Խանի կողմից։


== Անձնական կյանք ==
2002 թվականից Մելանին փաստացի ամուսնացած է երգիչ և դերասան Ռաֆայել Արոշի հետ (ծնված 1975 թվականին)։ Զույգն ունի երկու որդի` Ռոմանը (ծնված 2008 թվականի 24 մայիսին) և Ալյոշան (ծնված 2013 թվականի 31 դեկտեմբերին)։


== Ֆիլմագրություն ==


== Ծանոթագրություններ ==